ཟླ་འདིའི་ཚེས་༡ཉིན་བོད་གཞུང་འཆར་འགོད་ལས་ཁུངས་ཀྱིས་བཙན་བྱོལ་བོད་མིའི་ཆེད་ལས་ལས་འཆར་བཟོ་འགོད་དང༌།འཛུགས་སྐྲུན་ལག་བསྟར་ཆེད་དམིགས་བསལ་འོས་སྦྱོང་ཞེས་པ་གོ་སྒྲིག་དང་འོས་སྦྱོང་དེའི་འགོ་འཛུགས་མཛད་སྒོ་སྟབས་བདེ་ཞིག་གནང་ཡོད་པ་རེད།མཛད་སྒོའི་ཐོག་སྐུ་མགྲོན་གཙོ་བོ་དཔལ་འབྱོར་བཀའ་བློན་ཚེ་རིང་དོན་གྲུབ་མཆོག་དང༌།འཆར་འགོད་འགན་འཛིན་འབུམ་རམས་པ་དཀོན་མཆོག་བརྩོན་འགྲུས་ལགས་ཕེབས་ཡོད་པ་དང༌།འོས་སྦྱོང་སྤྲོད་མཁན་འཆར་འགོད་ལས་ཁུངས་ཀྱི་ལས་བྱེད་ཁག་ཅིགའོས་སྦྱོང་བ་མཐོ་སློབ་ཐོན་པའི་སློབ་མ་ས་གནས་གང་ས་ནས་ཕེབས་པ་གྲངས་བཅོ་ལྔ་དང༌།གསོག་སྒར་སློབ་གྲྭ་ནས་ཐོན་པ་གཅིག་བཅས་ཁྱོན་བསྡོམས་འོས་སྦྱོང་བ་བཅུ་དྲུག་ཡོད་པ་རེད།